open-index/open-wikipedia-markdown huggingface dataset:
לייב בעל הייסורים

רבי **לייב מטערקיש-מאהילוב** (כונה בשם ר' **"לייב בעל הייסורים"**;  ? - ט"ו בחשוון ה'תקצ"ד, 1833), מגדולי תלמידיו של בעל התניא וממייסדי קהילת חב"ד בחברון. דמותו אפופת מסתורין, ולא ידועים פרטים רבים על דמותו מעשיו ופועלו.

## ביוגרפיה
שמו בעל הייסורים נדבק בו, בשל ייסורים רבים אותם עבר. מסורת אחת מספרת כי את הייסורים קיבל על עצמו בשל שדיבר סרה ברבי נחמן מברסלב. רבי לייב היה מראשוני חסידי חב"ד שהתיישבו בחברון. לקראת זקנתו עבר לדור בעיר צפת. כשביקשו בני טערקיש-מוהילוב מבעל התניא שימנה את רבי לייב למנהיג העדה בסביבתם, סירב לזה משום שמנהיג צריך לדעת גם בעניינים גשמיים. ואילו רבי לייב מופשט לגמרי מענייני העולם הזה ותאוותיו, לבסוף מינה אותו להדריך ולנהל את האברכים הצעירים.

בספר שערי ירושלים מסופר על אודותיו:"תחילת התיישבות האשכנזים הייתה על ידי הרב החסיד המפורסם מורנו הרב לייב ז"ל מאנשי חב"ד, ונקרא רבי לייבלי מחברון וגם רבי לייב בעל ייסורין. האיש הזה היה גדול בתורה וירא אלוקים מרבים, ובסוף ימיו נסע לעיר הקודש צפת, ונפטר שם זקן ושׂבע ימים, וציווה לפני מותו שכל מי שיהיה לו עת צרה, רחמנא ליצלן, ישתטח על קברו ויעזרוהו, וכן עושין עד היום".

## פטירתו וקברו
מקובל שלפני הסתלקותו הבטיח לעזור לכל מי שיזדקק לישועה וישתטח על קברו, באמירת כל התהילים ברציפות בערב שבת אחרי חצות, עקב כך עולים מאות לקברו בכל ימות השנה ובפרט בימי שישי וביום הסתלקותו, לשמועה זו אין מקור מוסמך.

כמו כן, בעל ה"בית ישראל מגור" הורה שראוי לעלות על קברו של ר' לייב.

הוא נפטר בט"ו בחשוון תקצ"ז, ונקבר בבית העלמין העתיק בצפת אחרי החלקה הצבאית, בשנת 2013 חודש הציון והוצבה מחיצה.

## לקריאה נוספת

* הרב אליהו יוחנן גוראריה, **תולדות הרה"ק רבי לייב בעל הייסורים זצ"ל**, היכל הבעש"ט גיליון לו, עמודים קלב-קמא.

## קישורים חיצוניים

* רבי לייב בעל המסתורין, באתר "חב"ד און ליין", י"א בחשוון תשס"ז, 2006
* 
* תמונות מיומא דהילולא באתר JDN, ט"ו בחשוון ה'תשע"ב.

## הערות שוליים

קטגוריה:חברון: אישים בתקופה העות'מאנית ובתקופת המנדט
קטגוריה:מקובלים
קטגוריה:חסידי חב"ד
קטגוריה:אנשי עליות קדומות לארץ ישראל
קטגוריה:רבנים ארץ-ישראלים
קטגוריה:יהודים הקבורים בבית הקברות בצפת
קטגוריה:שד"רים
קטגוריה:צפת: רבנים
קטגוריה:עולים לארץ ישראל בשנים 1800–1881
קטגוריה:נפטרים ב-1833
ליאור בוקר

ממוזער|200px|אנדרטה לשוטרים שנספו בשריפה בתחנת משטרת נשר
תת ניצב **ליאור בוקר** (17 במרץ 1954 – 2 בדצמבר 2010) היה קצין אגף המבצעים של המחוז הצפוני במשטרת ישראל.

נספה בעת מילוי תפקידו באסון השרפה בכרמל בשנת 2010.

## חייו
ליאור בוקר נולד לרינה ולמיכאל בויקר במשגב עם. לאחר שנה עבר עם הוריו לחיפה, שם גדל, ואת לימודיו התיכוניים סיים בבית הספר התיכון בסמ"ת.

עם גיוסו לצה"ל בשנת 1972 הצטרף ליחידת חרמ"ש כלוחם. לחם במלחמת יום הכיפורים ולאחריה שימש כמדריך בחיל השריון.

בשנת 1975, לאחר סיום שירותו הצבאי, התגייס למשטרת חיפה. בשנותיו הראשונות במשטרת ישראל שימש כשוטר סיור ובלש ובשנת 1982 סיים קורס קצינים במשטרה. בין תפקידיו: סגן מפקד תחנת זבולון, מפקד משטרת חדרה, ראש מפלג סמים בימ"ר צפון, סגן מפקד מרחב העמקים וקצין אגף המבצעים של המחוז הצפוני.

ב-2 בדצמבר 2010 נספה בוקר במהלך הטיפול בשרפת הענק בכרמל. על פי עדויות ניצולים מהאסון הייתה לו אפשרות להימלט אך הוא בחר להישאר ולנסות לחלץ סוהרים מהאוטובוס שנקלע ללהבות. הובא לקבורה בבית העלמין הצבאי בפרדס חנה. עם מותו הועלה לדרגת תת ניצב.

במרץ 2011 אישרה ועדת העיטורים במשטרת ישראל את הענקת עיטור המופת לבוקר.

ארגון השוטרים הבינלאומי העניק לו אות גבורה ומופת על ניסיונו להציל חיי אדם תוך הקרבת חייו שלו.

## חיים אישיים
מנישואיו הראשונים נולדו לו שלוש בנות.

היה בן זוגה של העיתונאית נאוה בוקר שנבחרה, ארבע שנים לאחר מותו, לכנסת העשרים מטעם "הליכוד".

## קישורים חיצוניים
* 
* 
* האקתון ליאור בוקר - אתר ההאקתון לזכר תנ"צ ליאור בוקר
* ליאור בוקר - אתר ההנצחה
[250px|ממוזער|ימין|שלט רחוב ליאור בוקר ב[חדרה]]

## הערות שוליים

קטגוריה:בוגרי בסמ"ת
קטגוריה:הרוגי שרפות
קטגוריה:חיילי צה"ל במלחמת יום הכיפורים
קטגוריה:חיפה: אישים
קטגוריה:חללי משטרת ישראל
קטגוריה:משגב עם: אישים
קטגוריה:שוטרים שעוטרו בעיטור המופת
קטגוריה:תתי-ניצבים במשטרת ישראל
קטגוריה:אישים הקבורים בפרדס חנה
קטגוריה:אישים הקבורים בבתי קברות צבאיים ישראליים
קטגוריה:אסון הכרמל
קטגוריה:ישראלים שנולדו ב-1954
קטגוריה:ישראלים שנפטרו ב-2010
מקדש קיסר

שמאל|ממוזער|250px|שרידי מקדש קיסר
שמאל|ממוזער|250px|סקיצת המקדש בימי תפארתו
[שמאל|ממוזער|250px|מטבעות [אדריאנוס מהשנים 125–128 של אדריאנוס במהלך נאומו על מדרגות "מקדש קיסר"]]
**מקדש קיסר** הידוע גם בשם "המקדש לסגידה ליוליוס קיסר" או "המקדש של כוכב השביט", הוא מבנה עתיק בפורום הרומאי הממוקם ברומא, איטליה בסמוך למקדש וסטה.

## היסטוריה
בניית המקדש החלה על ידי אוגוסטוס בשנת 42 לפנה"ס, לאחר שהסנאט הכריז על פולחן הקיסר בעקבות מותו של יוליוס קיסר. אוגוסטוס הקדיש את המקדש לקיסר (אביו המאמץ) ב-18 באוגוסט 29 לפנה"ס לאחר קרב אקטיום.

המקדש עומד בצד המזרחי של הכיכר המרכזית בפורום הרומאי, בין רג'יה, קסטור ופולוקס ובזיליקה אמיליה במקום בו נשרפה גופתו של קיסר (צוואתו של קיסר הוקראה בהלוויה על ידי מרקוס אנטוניוס).

קיסר היה האזרח הראשון ברומא שזכה למקדש המשמש לסגידה אליו, משום שהיה הראשון שהוכרז כאל על ידי הסנאט.

הפלטפורמה הגבוהה שעליה נבנה המקדש שימשה כרוסטרה (Rostra), סוג של דוכן נואמים מוגבה, בקצה השני של הפורום, ועוטרה בחרטומי ספינות שנלקחו מקרב אקטיום.

מקדש קיסר הוקדש כולו לפולחן של כוכב שביט, הכוכב הופיע זמן מה לאחר הירצחו של קיסר (44 לפנה"ס) ונחשב לנשמתו ולמסמל לידתו של אגוסטוס כשליט הקיסרות הרומית.

## אדריכלות
התוכנית למקדש הופיעה בשבריו הנותרים של הפורום הרומי, יחד עם התוכנית לרג'יה, מקדש קסטור ופולוקס, בזיליקה אמיליה ובזיליקה יוליה.

לא ברור מה היה סגנון הסידור המקורי של המוקדש, אולם ראיות של מטבעות עתיקים בהם מופיעים ייצוגים של בית המקדש, מציעים הסדר איוני או הסדר משולב, אולם ארכאולוגים מצאו שברי הסדרים קורינתיים, מה שהוביל חוקרים אחדים לשער כי המקדש היה שילוב של פורטיקו איוני עם אמנות קורינתית שהופיעה על קירות המקדש. אחרים סבורים כי המקדש כולו היה בנוי בסגנון קורינתי וכי העמודים על המטבעות מייצגים עמודים קורינתיים ברמה נמוכה.

בית המקדש נחרב בשריפה במהלך כהונתו של ספטימיוס סוורוס ולאחר מכן שוחזר בעזרת איורים במטבעות מתקופת אוגוסטוס ואדריאנוס, קיימת אפשרות כי במהלך השחזור הסדר במקדש שונה על ידי סוורוס, שלאחריו האנטבלטורה והקרניז של המקדש היו בעלי מוטיבים ומאפיינים של הסדר הקורינתי.

## קישורים חיצוניים

*מקדש קיסר ותצלומים 
*מקדש יוליוס קיסר, באתר UCLA 

קטגוריה:פורום רומאנום
קיסר
קטגוריה:יוליוס קיסר
סנטה מריה אין ארצ'לי

**בזיליקת סנטה מריה אין ארצ'לי** (באיטלקית: **Basilica di Santa Maria in Aracoeli**) היא כנסייה קתולית טיטולרית בפסגת הגבעה הקפיטולינית שברומא. היא הכנסייה של מועצת העיר רומא, בזכות היותה המועצה שומרת התואר "Senatus Populusque Romanus".

בחזית הכנסייה גרם מדרגות מונומנטלי, ובין שאר יצירות האמנות שבה, ישנו קבר של העלם צ'קינו די בראצ'י  שנבנה בעיצובו של מיכלאנג'לו.

## קישורים חיצוניים

ממוזער|250px|ימין|פנים הכנסייה

קטגוריה:ערכים שבהם תבנית בריטניקה אינה מתאימה
קטגוריה:רומא: בזיליקות
אתלטיקה באולימפיאדת רומא (1960)

שמאל|150px
שמאל|150px

**[[אולימפיאדת רומא (1960)]]** נערכה ברומא, איטליה. תחרויות ה**[[אתלטיקה]]** נערכו בין 31 באוגוסט לבין 8 בספטמבר 1960. נערכו 34 תחרויות באתלטיקה במשחקים אלו (10 לנשים ו-24 לגברים), בהשתתפות 1,016 משתתפים (204 נשים ו-812 גברים) מ-72 מדינות.
## אירועים בולטים
### האתלטיות הבולטות
*וילמה רודולף () שזכתה ב-3 מדליות זהב.
*האחיות היהודיות מברית המועצות (): אירינה פרס, שזכתה במדליית זהב וטמרה פרס שזכתה במדליית זהב ובמדליית כסף. 
*נינה רומשקובה () שזכתה פעם שנייה במדליית זהב.
*בשלב המוקדמות קבעה הרביעייה האמריקאית () בריצת שליחות 4x100 מטר שיא עולם חדש של 44.50 שניות.
### האתלטים הבולטים
*גלן דייוויס () ואוטיס דייוויס () שזכו כל אחד בשתי מדליות זהב, גלן אף הגן על תוארו. 
*אבבה ביקילה () שזכה במדליית הזהב הראשונה של נציג מדינה אפריקנית.
*אל ארטר () שזכה במדליית הזהב השנייה שלו מתוך 4 מדליות זהב בזריקת דיסקוס.
*לי קלהון () שזכה במדליית זהב והגן על תוארו.

## טבלת המדליות

## הזוכים במדליות
### נשים
#### מקצועות המסלול

#### מקצועות השדה

### גברים
#### מקצועות המסלול

#### מקצועות השדה

*בקרב 10, חלוקת המדליות נעשתה לפי שיטת ניקוד משנת 1952. התוצאות בסוגריים זהו עדכון הניקוד משנת 1985.

## קישורים חיצוניים

* אתלטיקה באולימפיאדת רומא (1960), באתר סימוכין ספורט אולימפי

*
1960
קטגוריה:ענפי ספורט באולימפיאדת רומא (1960)
מערכת על שבב

שמאל|ממוזער|150px|שבב AMD Geode
ממוזער|מעבד SoC מדגם APL0278 של אפל, אשר שימש באייפוד נאנו 4 ואייפוד טאץ' 2|טקסט=מעבד SOC מדגם APL0278 של אפל, אשר שימש באייפון 4 ואייפוד טאץ' 2
ממוזער|154x154px|שבב Vortex86DX

**מערכת על שבב** (באנגלית: System on a Chip, או בקיצור **SoC**) היא כינוי למעגל משולב אשר מכיל בתוכו את רוב תפקידיו של מחשב שלם: מעבד, זיכרון, בקרים שונים לאמצעי קלט ופלט ולפעמים גם אמצעי אחסון. מערכות אלו נפוצות במיוחד בתחום המערכות המשובצות, בטאבלטים ובטלפונים חכמים.

דוגמאות:
* Geode - במקור של חברת Cyrix ובהמשך של חברת AMD שקנתה אותה. אחת מהמערכות המוקדמות מהסוג הזה.
* שבבים המבוססים על ליבת ARM, לדוגמה טגרה של NVIDIA שכולל ליבות ARM ואת בקר התצוגה של החברה.
* Vortex86 - מערכת על שבב של חברת DMP הכוללת מעבד בארכיטקטורת x86 והתקנים חיצוניים רבים המהווים יחד מחשב PC שלם על שבב.

התפתחות תחום ה-SoC תרמה במידה רבה ליצירתם של הטלפונים החכמים והטאבלטים.

## מבנה
מבנה של מערכת על שבב, יכלול תמיד מעבד ראשי (CPU, או ליבה-במקרים רבים תהיה יותר מליבת עיבוד אחת) ובנוסף מגוון רחב של מעגלים היקפיים בהתאם למטרת השבב.

לדוגמה: ברכיב Vortex86DX2 יש את מרבית הרכיבים הדרושים על מנת ששבב זה ישמש כמחשב תואם PC שלם וכל שדרוש הוא תוספת של זיכרון RAM חיצוני ומחברים.

להלן רשימת רכיבים המוכללים בתוך השבב:

בזכות המעגלים המוכללים בשבב זה, הוא מתאים במיוחד ליישומים תעשייתיים מגוונים, כגון, בקרת הינע, תקשורת ושליטה ובקרה תעשייתית.

ישנם רכיבים נוספים מיצרנים רבים אשר תכולת המעגלים בתוכם שונה ומיועדת ליישומים אחרים כגון עיבוד אותות, יישומים גרפיים וכו'.

## קישורים חיצוניים

* פושקאר ראנאד, EE Times: עידן ה-SoC פותח חזית חדשה במלחמת השבבים, באתר טכנולוגיות

*
שורת משימות

בממשקי מחשב **שורת משימות** היא אובייקט תצוגה בקצה שולחן העבודה המשמשת לבקרה ושליטה בתוכניות ובתוכנות הפועלות במצב נתון.

שורת המשימות הופיעה לראשונה במערכת ההפעלה Windows 95 של מיקרוסופט ומאז נשארה במערכות ההפעלה שבאו אחריה. סביבות שולחן עבודה נוספות כגון KDE וגרסאות ישנות של GNOME כללו אף הן שורת משימות אופציונלית. קיימות שיטות ניהול תוכניות נוספות אשר בהן משתמשות בין היתר מערכות ההפעלה בהן אין שורת משימות.

## פונקציונליות
שורת המשימות מאפשרת בדרך כלל לבצע את הפעולות הבאות:
*סגירת תוכניות (לעיתים אף תקועות)
*החלפת חלונות הפתוחים במקביל
*מזעור חלונות
*פתיחת יישומים שימושיים שונים.

קטגוריה:תוכנות מערכת
קטגוריה:ממשקי משתמש במחשב
הינוקא מכפר סכנין

**הינוקא מכפר סכנין**, על פי ספר הזוהר, הוא ילד קדוש, בנו של רב המנונא סבא, שחי בדור הרביעי לתנאים. שמו אינו ידוע והוא מוזכר רק כ"ינוקא".

## הסיפור אודותיו
מסופר שלאחר פטירתו של רב המנונא סבא, רבי יצחק ורבי יהודה עברו בדרכם בכפר סכנין, והתארחו אצל אשתו של רב המנונא סבא. הבן הקטן, ששהה באותו יום בבית (בשאר הימים היה שוהה כל היום בבית הספר), ראה את החכמים, ואמו אמרה לו לגשת אליהם על מנת שיברכו אותו. ניגש הילד אל החכמים, אך חזר לאחוריו ואמר לאמו שאינו חפץ להתקרב אליהם, משום שבאותו יום לא קראו קריאת שמע, ולימדו אותו, שכל מי שאינו קורא קריאת שמע בזמנו יהיה בנידוי כל אותו היום. שמעו החכמים ותמהו, נשאו ידיהם וברכוהו ואמרו שאכן לא קראו קריאת שמע באותו היום מכיוון שעסקו בעניינם של חתן וכלה שלא היה להם כל צרכם, והעוסק במצווה פטור מן המצווה. כששאלו אותו כיצד ידע שלא קראו קריאת שמע, אמר להם שהריח זאת מבגדיהם.

לאחר מכן הם ישבו ליטול ידיים ולאכול לחם, ורבי יהודה, שידיו היו מלוכלכות, ברך קודם שנטל את ידיו. אמר הינוקא, שאם הם היו לומדים אצל רבי שמעיה חסידא, היו שומעים ממנו את הדין שאסור לברך בידיים מזוהמות, וכל מי שמברך כשידיו מלוכלכות חייב מיתה. הינוקא המשיך ואמר, שדין זה נלמד מן הפסוק "בבאם אל אהל מועד ירחצו מים ולא ימותו" (), שמשתמע ממנו שאם לא ירחצו את ידיהם - ימותו. הינוקא המשיך לבאר ע"פ תורת הסוד, את הטעם לנטילת ידיים, והוכיחם על כך שלא שמשו את רבי שמעיה חסידא, שאמר שהסטרא אחרא ניזון מן הלכלוך והטינופת. דבריו של הינוקא התמיהו את החכמים מאוד, והם לא היו יכולים לדבר.

שאל אותו רבי יהודה מה שם אביו, והינוקא שאל את אימו האם לגלות להם. אימו שאלה אותו האם בדק אותם, והוא אמר שבדקם ו"לא מצאם כראוי". אמו לחשה לו מה להגיד להם, והוא חזר אליהם ואמר, שאביו נפטר, והוא הולך סוחר אחרי חסידים קדושים ההולכים בדרך. וכיוון שלא ראו אותו כשהלך מאחוריהם בדרך, נראה שאינם ראויים שיגיד להם מיהו אביו. בשלב זה אמר רבי יהודה לרבי יצחק, שנדמה לו שתינוק זה אינו בן אדם. לאחר מכן הם זימנו, והינוקא דרש דרשות רבות על ברכת הזימון ומעלתה. לאחר ששמע רבי יהודה את דבריו, אמר: "אשרי חלקנו, שמעולם לא שמענו את הדברים הללו, וודאי שתינוק זה אינו בן אדם״.

בהמשך בירכו החכמים אותו ואת אימו, והוא אמר להם דברים נוספים על עין הרע, ועל הפסוק "המלאך הגואל אותי מכל רע", והם נשקוהו שוב. עמדו לברך, והינוקא ברך ברכת המזון. כשסיים לברך, עצם את עיניו לרגע, ולאחר מכן פתחם שוב ואמר: "חברים, שלום לכם מהריבון הטוב שעל העולם". תמהו החכמים שוב ובכו וברכוהו. החכמים ישנו באותו לילה בביתו של רב המנונא, ובבוקר הלכו וסיפרו את המעשה לרבם, רבי שמעון בר יוחאי, שאמר להם שודאי סלע תקיף וחזק זה הוא בנו של רב המנונא סבא.

## מקום קבורתו
על פי המסורת, הוא קבור יחד עם אמו וצאצאיו בבית הקברות העתיק בצפת, במערה של מהר"י בירב.

## לקריאה נוספת

* יונתן מ' בן הראש, סבא וינוקא: האל, הבן והמשיח בסיפורי הזוהר, ירושלים: מאגנס, תשע"ט
* יונתן מ' בן הראש, ינוקא דרב המנונא סבא: עיון ומהדורה סינופטית, סיפור הינוקא דבלק' (זוהר, ח"ג קפו ע"א – קצב ע"א), לוס אנג'לס: כרוב, תשע"ט

## קישורים חיצוניים
* הרב יצחק גינזבורג, שיעור על ה"ינוקא דפרשת בלק", באתר מלכות ישראל

## הערות שוליים

קטגוריה:יהודים הקבורים בבית הקברות בצפת
קטגוריה:אישים המוזכרים בספר הזוהר בלבד
קטגוריה:סכנין: רבנים
יוניטי (ממשק)

[ממוזער|ממשק יוניטי ב[עברית]]
**יוניטי** (אנגלית: **Unity**, "אחדות") היא סביבת שולחן עבודה שפותחה במקור על ידי קנוניקל עבור הפצת הלינוקס אובונטו שבפיתוחה. יוניטי הופיעה לראשונה במהדורת הנטבוקים של אובונטו 10.10, כשייעודה היה לאפשר שימוש יעיל יותר בשטח המסך, והיא הייתה בשימוש עד גרסה 17.10 של אובונטו. לאחר שקנוניקל הפסיקה את הפיתוח של יוניטי בשנת 2017, קמו שני מיזמים שממשיכים לתחזק את סביבת שולחן העבודה, והם Unity7 ו־Lomiri (אז נקרא Unity8).

Unity7 היא סביבת שולחן העבודה המוגדרת כברירת מחדל בהפצת הלינוקס אובונטו יוניטי, נגזרת רשמית של אובונטו מאז 2022. מתחזקי אובונטו יוניטי ו־Unity7 התחילו לעבוד על גרסת ההמשך של Unity7, הנקראת UnityX.

יוניטי הייתה חלק מפרויקט Ayatana, שנועד לספק חוויית משתמש טובה יותר באובונטו. יוניטי פותחה במקור בשביל לנצל טוב יותר את שטח המסך בנטבוקים, ולצורך כך כללה שורת משימות אנכית בשם "משגר", שורת תפריט רב־תכליתית המופיעה בחלק העליון של המסך ומאפשרת להשתמש בפחות שטח מסך. בניגוד לסביבות שולחן העבודה האחרות, יוניטי לא מהווה אוסף של תוכנות, אלא היא משתמשת בתוכנות קיימות. 

בין היכולות של יוניטי אפשר למנות הוספת "עדשות" המהוות מסנני חיפוש אישיים לתוכן הקיים במחשב וברחבי הרשת. ליוניטי היו שתי גרסאות: יוניטי 2D (למחשבים עם יכולות גרפיות חלשות יחסית) ויוניטי 3D (למחשבים חזקים יותר וכוללת אפקטים תלת־ממדיים). 

החל מאובונטו 12.10, תוצאות החיפוש של יוניטי הכילו גם תוצאות עם אופי מסחרי, מטעם חברת אמזון. מרק שאטלוורת', מנכ"ל קנוניקל, כתב בבלוג האישי שלו כי המהלך נובע בהתאם לחזון יוניטי לפיו כל שהמשתמש מחפש הוא ימצא, ובתוך כך גם תוצאות מסחריות.

ב־5 באפריל 2017, מרק שאטלוורת' הכריז כי קנוניקל תפסיק לעבוד על הפיתוח של יוניטי. אובונטו 18.04, שהושקה שנה לאחר מכן, עברה להשתמש בסביבת שולחן העבודה GNOME 3. את הפיתוח של יוניטי 7 המשיך צוות המפתחים של מיזם Unity7, והם פרסמו את גרסה 7.6 בתור הגרסה החדשה הראשונה לאחר 6 שנים ב-30 ביוני 2022. הפיתוח של יוניטי 8 (שבגרסה זו היה מיועד גם לטלפונים ולטאבלטים) הומשך בנפרד, בהובלת עמותת UBports כחלק מפרויקט Ubuntu Touch - כאשר שונה שמו של ממשק המשתמש ל־Lomiri בפברואר 2020.

במאי 2020, יצאה לאור נגזרת לא רשמית חדשה של אובונטו בשם "אובונטו יוניטי", בה נעשה שימוש ביוניטי 7 כברירת המחדל לסביבת שולחן העבודה. נגזרת זו של אובונטו קיבלה מעמד של נגזרת רשמית של אובונטו החל מגרסה 22.10, ובגרסה 24.04 נוספה תמיכה מוקדמת ב-Lomiri.

## קישורים חיצוניים

* 

## הערות שוליים

קטגוריה:ממשקי משתמש במחשב
קטגוריה:תוכנה חופשית
קטגוריה:GNOME
קטגוריה:GTK+&lrm;
קטגוריה:אובונטו לינוקס
מלילה הלנר-אשד

**מלילה הלנר-אשד** (נולדה ב-1958 בירושלים) היא חוקרת קבלה, עמיתת מחקר בכירה במכון שלום הרטמן. מורה מן החוץ באוניברסיטה העברית בירושלים ובמכון שכטר.

הלנר-אשד היא תלמידתו של חוקר הקבלה יהודה ליבס. את עבודת הגמר שלה, העוסקת בתורת רבי דוד בן זמרא הגישה באוניברסיטה העברית בשנת תשמ"ז. את עבודת הדוקטורט, העוסקת בשפת החוויה המיסטית בספר הזוהר, הגישה בשנת תשס"א. בשנת 2005 יצא לאור ספרה "ונהר יוצא מעדן: על שפת החוויה המיסטית בזוהר", בהוצאת עלמא ועם עובד. הספר מבוסס על עבודת הדוקטורט והוא תורגם לאנגלית ויצא לאור בהוצאת אוניברסיטת סטנפורד בשנת 2009.

ב-2017 ראה אור ספרה "מבקשי הפנים: מסודות האדרא רבא שבספר הזוהר" העוסק באדרא רבא.

ב-2023 ראה אור ספרה "בדרך עץ החיים: שערים לספר הזוהר" בו יחד עם ד"ר עמרי שאשא חיברה מבוא מקיף ויסודי לזוהר בהוצאת ידיעות ספרים. הספר מנגיש את רעיונות הזוהר בשפה עכשווית יותר, ושם דגש על הרובד הספרותי בספר. ב-2024 הוציאה יחד עם ד"ר עמרי שאשא בבית אבי חי סדרת שיעורים המבוססת על ספר זה.

במכון הרטמן מרכזת הלנר-אשד את תוכנית "משכילות" לקידום דוקטורנטיות וכן תוכנית המפגישה תלמידים מבתי מדרש לרבנים בצפון אמריקה בשנת לימוד בישראל.

## קישורים חיצוניים
* מאמרים מאת מלילה הלנר-אשד שפורסמו בכתב העת ארץ אחרת
* 
* 
* 
* 

**מכתביה**
* מדרש אגדה על שפת העולם החוויתי בספר הזוהר, דעות 8, אתר נאמני תורה ועבודה, יולי 2000
* 
* פני האל, כתב העת "דברים אחרים", גיליון 14, מכון שלום הרטמן, יוני 2011

**על כתביה**
* 
* 

## הערות שוליים

קטגוריה:חוקרי קבלה
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:ישראליות שנולדו ב-1958
קטגוריה:ישראלים שנולדו ב-1958
תפריט התחל

[ממוזער|250px|תפריט התחל ב-[KDE על פדורה]]
בממשקי מחשב, **תפריט התחל** (הנקרא גם **תפריט התחלה** ו**כפתור התחל**) הוא פריט תצוגה נפוץ בסביבות שולחנות עבודה רבים, המהווה את האפשרות המרכזית של ממשק מערכת ההפעלה לגשת אל תוכניות. הפריט קיים בגרסאות חלונות, וכן בחלק ממנהלי החלונות X.

במערכות ההפעלה חלונות בנוי התפריט בדרך כלל במבנה עץ, כשלחיצה על פריט מסוים תוביל לפתיחת תפריטי משנה עד להגעה לפריט הרצוי. 
התפריט קיים בשורת המשימות בצד ימין במערכות הפעלה בעלות ממשק שפה הנקראת מימין לשמאל ובכללם עברית. באלו הנקראות משמאל לימין יהיה הפריט בצד שמאל. 

## קישורים חיצוניים

קטגוריה:תוכנות מערכת
קטגוריה:ממשקי משתמש במחשב
Discovery (מארז תקליטורים של פינק פלויד)

***Discovery*** הוא מארז תקליטורים של פינק פלויד שיצא לאור ב-26 בספטמבר 2011, וכולל את כל 14 אלבומי האולפן בגרסת רימסטר בגרסה משופרת שנוצרה על ידי ג'יימס גאת'רי. וספר בעל 60 עמודים בשם "Graphic Tales" שעוצב בידי סטורם ת'ורג'רסון (שהיה אחראי לעיצוב מרבית העטיפות של אלבומי הלהקה). המארז הוא חלק מקמפיין שמטרתו להוציא מחדש את כל יצירות הלהקה בגרסאות משופרות.

האלבומים:
# The Piper at the Gates of Dawn  (1967)
# A Saucerful of Secrets  (1968)
# More  (1969)
# Ummagumma  (1969)
# Atom Heart Mother (1970)
# Meddle  (1971)
# Obscured by Clouds  (1972)
# The Dark Side of the Moon  (1973)
# Wish You Were Here  (1975)
# Animals  (1977)
# The Wall  (1979)
# The Final Cut  (1983)
# A Momentary Lapse of Reason  (1987)
# The Division Bell  (1994)

## מבצעים
*סיד בארט - גיטרות, שירה (דיסק 1–2)
*דייוויד גילמור - גיטרות, גיטרת בס, קלידים, תופים, מפוחית פה, שירה, אפקטים (דיסק 2–16)
*ניק מייסון - תופים, כלי הקשה, תכנות, אפקטים (דיסק 1–16)
*רוג'ר ווטרס - שירה, גיטרת בס, גיטרות, כלי הקשה, סינתיסייזרים, תכנות (דיסק 1–14)
*ריצ'רד רייט - קלידים, אורגן, פסנתר, סינתיסייזרים, מלוטרון, טרומבון, שירה (דיסק 1–13, 15-16)

## קישורים חיצוניים

קטגוריה:אלבומי פינק פלויד
קטגוריה:אלבומי אוסף באנגלית
קטגוריה:אלבומי הוצאה מחודשת
קטגוריה:מארזי תקליטורים
קטגוריה:אלבומי חברת EMI רקורדס
תיאודור מיימן

**תיאודור הרולד "טד" מיימן** (באנגלית: **Theodore Harold "Ted" Maiman**; 11 ביולי 1927, לוס אנג'לס, קליפורניה - 5 במאי 2007, ונקובר, קולומביה הבריטית) היה פיזיקאי יהודי אמריקאי, ממציא הלייזר (Light Amplification by Stimulated Emission of Radiation).

על המצאה זו זכה מיימן בפרסים רבים ובעיטורים שונים, ואף היה מועמד פעמיים לקבלת פרס נובל לפיזיקה. כתב ספר בשם "אודיסאת הלייזר" (*The Laser Odyssey*), המתאר כיצד המציא את הלייזר.

## קורות חיים
מיימן נולד בלוס אנג'לס, קליפורניה. בצעירותו חסך כסף עבור לימודי השכלה גבוהה ועבד בתיקון מכשירים אלקטרוניים. לאחר שסיים את לימודיו בתיכון נרשם לאוניברסיטת קולורדו וקיבל ב-1949 תואר ראשון בפיזיקה להנדסה (Engineering physics). לאחר קבלת התואר עבר מיימן ללמוד באוניברסיטת סטנפורד בה למד לתואר שני בהנדסת חשמל (1951) ולדוקטורט בפיזיקה (1955). עבודת הדוקטורט שלו עסקה בתחום הפיזיקה הניסויית, בהנחייתו של ויליס לם ובחנה את פיצול הקווים הספקטרליים באטומי הליום מעוררים.

לאחר סיום עבודת הדוקטורט ניגש מיימן לראשונה לחקר הלייזר. במהלך מחקרו המציא את לייזר האודם, קרן לייזר המבוססת על גבישי אודם מלאכותיים אשר אותם גידל ד"ר ראלף ל. הוצ'סטון. ההמצאה הוצגה לראשונה על ידי מיימן ב-16 במאי 1960 ב-HRL Laboratories שבמליבו, קליפורניה.

המצאתו נחלה הצלחה רבה וגררה התלהבות רבה בעולם המדע. לאחר שהציג את קרן הלייזר הראשונה, פיתחו מדענים רבים קרני לייזר אחרות ואף הרחיבו את תורת הלייזר.

לאחר שעזב את מעבדות יוז איירקראפט הצטרף מיימן למעבדות Quantatron שם היה אחראי על פעולות קרני לייזר.

מיימן היה מועמד לקבלת פרס נובל פעמיים על המצאתו. במהלך עבודתו על הלייזר התקבל לאקדמיה הלאומית למדעים ולאקדמיה הלאומית להנדסה. ב-1966 קיבל את הפרס "Oliver E. Buckley Condensed Matter Prize". מיימן היה חתן פרס וולף בפיזיקה לשנת 1984. בנוסף, קיבל מיימן את פרס יפן. אוניברסיטאות רבות העניקו למיימן תואר לשם כבוד, כשהאחרון שקיבל היה מטעם אוניברסיטת סיימון פרייזר שבוונקובר, קנדה, והוא ניתן לו ב-2002.

מיימן נפטר בשנת 2007 ממסטוציטוזה מערכתית (Systemic mastocytosis).

## קישורים חיצוניים

* מיימן במערכת ההיסטוריה של IEEE 
* ראיון מבריק: הלייזר הראשון 
* laserinventor.com 
* יום הולדת חמישים ללייזר - המצאתו של תיאודור מיימן באתר הידען .
* 

## הערות שוליים

קטגוריה:אמריקאים ילידי קליפורניה
קטגוריה:לוס אנג'לס: אישים
קטגוריה:פיזיקאים יהודים אמריקאים
קטגוריה:יהודים חברי האקדמיה הלאומית למדעים של ארצות הברית
קטגוריה:חברי האקדמיה הלאומית להנדסה של ארצות הברית
קטגוריה:זוכי פרס וולף לפיזיקה
קטגוריה:יהודים זוכי פרס יפן
קטגוריה:בוגרי אוניברסיטת קולורדו בולדר
קטגוריה:בעלי תואר דוקטור מאוניברסיטת סטנפורד
קטגוריה:אמריקאים שנולדו ב-1927
קטגוריה:אמריקאים שנפטרו ב-2007
טכניקולור

[שמאל|ממוזער|250px|כרטיס טכניקולור מאת חברת [וולט דיסני]]
**טכניקולור** (באנגלית: **Technicolor**) היא שיטת צבע בסרטים שהומצאה לראשונה בשנת 1916 והשתכללה עם השנים. זו הייתה השיטה הנפוצה בצילום סרטים בצבע בהוליווד מ-1922 עד ל-1952. שיטת הטכניקולור הייתה בשימוש בסרטים רבים כגון: הקוסם מארץ עוץ, שיר אשיר בגשם, וגם בסרטי אנימציה, בהם: הצרצר והנמלה, שלגיה ושבעת הגמדים ופנטזיה.

## ראו גם
* צביעה של סרטי קולנוע
* יוסף וכתונת הפסים המשגעת

## קישורים חיצוניים

* 
* Adrienne LaFrance, How Technicolor Changed Storytelling, *[[The Atlantic]]*, February 2, 2015
* 

קטגוריה:היסטוריה של הקולנוע
הכוחות המזוינים של סינגפור

**הכוחות המזוינים של סינגפור** (באנגלית: **Singapore Armed Forces**; ר"ת: SAF; מנדרינית: 新加坡武装部队; מלאית: Angkatan Bersenjata Singapura; טמילית: சிங்கப்பூர்) הם הזרוע הצבאית של כח ההגנה של סינגפור, וכן המרכיב הצבאי במשרד הביטחון של המדינה. הכוחות המזוינים כוללים ארבע זרועות: צבא סינגפור, חיל האוויר של סינגפור, הצי הסינגפורי והשירות הדיגיטלי והמודיעיני של סינגפור.

הכוחות המזוינים נשענים במידה רבה על חיילים בגיוס חובה בשירות סדיר ובמילואים. בצבא כ-71,000 חיילים בשרות פעיל וניתן לגייס בשרות מילואים למעלה מ-350,000 חיילים.

## מבנה
הכוחות המזוינים של סינגפור מורכבים מארבע זרועות:
* ***' - ובו שלוש [[אוגדה|אוגדות]] סדירות משולבות (אוגדות 3, 6, ו-9), שתי אוגדות מילואים (אוגדה 21 ו-25), ופיקוד הגנת האי.
* ***' - ובו 17 טייסות הפועלות מארבעה בסיסי אוויר.
* ***' - ובו 8 [[שייטת|שייטות]] הפועלות משני בסיסים ימיים.
* ***' - אחראי על הגנת המרחב הקיברנטי של סינגפור מפני איומים דיגיטליים וחיצוניים, על איסוף וניתוח מודיעין, ועל שמירה על עליונות טכנולוגית ומידעית של הכוחות המזוינים ותגובה לאיומים דיגיטליים מתפתחים.

בראש הכוחות המזוינים של סינגפור עומד מפקד כוח ההגנה, שהוא קצין בדרגת גנרל שלושה כוכבים, היחיד המחזיק בדרגה זו בכוחות המזוינים של סינגפור. כפופים לו שלושת ראשי הזרועות (יבשה, אוויר וים) בדרגת גנרל שני כוכבים. 

## טכנולוגיה
הכוחות המזוינים של סינגפור שמים דגש רב על פיתוח טכנולוגיות המשמשות כמכפילי כח במיוחד בתחום שילוב פיקוד, שליטה ומודיעין, באופן שיאפשר לכוחות הלוחמים לפעול בתאום. בין שלוש זרועות הכח קיימים קווי תקשורת נתונים מתקדמים וקיימת השקעה מתמדת לשילוב טכנולוגיות עדכניות בתחום זה. הכוחות המזוינים של סינגפור מכירים בכוחה הצבאי המוגבל של המדינה ומשכך קיים ניסיון להגביר כוח זה באמצעים טכנולוגיים.

הכוחות המזוינים בסינגפור זוכים לאחד התקציבים הגדולים ביותר באזור אסיה והאוקיינוס השקט, ביחס לתמ"ג. מדיניות הרכש של הכוחות המזוינים מתמקדת ברכישת כלי נשק חדישים ומשוכללים. כבר משנת 1971 משקיע צבא סינגפור מאמצים בפיתוח עצמי של כלי נשק מסוימים. בימינו, משרד ההגנה של סינגפור הוא אחד המעסיקים העיקריים במדינה של מהנדסים ומדענים. מערכת החינוך המעולה של סינגפור מאפשרת לצבא לגייס חיילים אשר ניתן להכשירם במהירות להפעלת מערכות נשק מתקדמות.

התעשייה הצבאית של סינגפור פיתחה לאורך השנים כמה כלי נשק יעילים וטובים בתחומם, ביניהם:
* PRIMUS - תותח מתנייע 155 מ"מ המיוצר מאז שנת 2000.
* Bionix - נגמ"ש נושא מקלעים
* מטאדור - רקטה נגד טנקים ונגד מבנים וביצורים הנורית ממטול כתף אישי. פותחה בשנת 2000 בשיתוף פעולה ישראלי עם רפאל.
* Pegasus - תותח 155 מ"מ הניתן להטסה בעזרת מסוק.
* SAR 21 - רובה סער מודרני הדומה במראהו ובתכונותיו לתבור TAR-21 מתוצרת התעשייה הצבאית של ישראל.

## היסטוריה

יועצים צבאיים ישראלים בפיקוד יעקב אלעזרי היו מעורבים בהקמת הכוחות המזוינים.

## קישורים חיצוניים

* צבא סינגפור 
* חיל הים של סינגפור 
* חיל האוויר של סינגפור 
* ירחון הכוחות המזוינים של סינגפור 
* 

## הערות שוליים

סינגפור
סינגפור
קטגוריה:סינגפור: צבא וביטחון
עמוס גרודז'ינובסקי

**עמוס גרודז'ינובסקי** (נולד ב-3 ביוני 1940) הוא אתלט ומאמן ישראלי בעבר, היה אלוף ושיאן ישראל בריצות למרחקים קצרים. השתתף באולימפיאדת רומא (1960) במדי נבחרת ישראל.

## ביוגרפיה
גרודז'ינובסקי נולד בתל אביב. הוא התאמן במועדון מכבי תל אביב. בתחרות אתלטיקה שנערכה באצטדיון המכביה בתל אביב בדצמבר 1958 הוא ניצח בריצת 100 מטר בתוצאה של 11.2 שניות ובריצת 200 מטר בתוצאה של 24.0 שניות. בשנת 1959 זכה לראשונה באליפות ישראל בקפיצה לרוחק. 

בתחרות מבחן שנערכה באפריל 1960 היה האתלט המצטיין לאחר שניצח ב-3 ריצות, בריצת 100 מטר בתוצאה של 10.8 שניות, לפני הרי קנה מהפועל ראשון לציון שקבע אותה תוצאה, בריצת 200 מטר בתוצאה של 22.1 שניות, שוב לפני קנה (22.3 שניות) ובריצת 400 מטר בתוצאה של 50.3 שניות, לפני אלימלך שוחט מהרי אפרים (51.7 שניות). ב-2 במאי אותה שנה הוא קבע בקפיצה לרוחק שיא ישראלי חדש של 7.40 מטר. באליפות ישראל שנערכה ביולי אותה שנה הוא זכה בשתי מדליות, זהב וכסף. מדליית זהב, בריצת 100 מטר בתוצאה של 11.0 שניות, לפני הרי קנה (11.1 שניות) ומדליית כסף, בקפיצה לרוחק בתוצאה של 6.81 מטר, אחרי דוד קושניר מהפועל רמן גן (6.92 מטר) ולפני זאב רייס מהפועל גבעת ברנר (6.70 מטר). 

באולימפיאדת רומא (1960) סיים גרודז'ינובסקי במקום 44 בריצת 100 מטר בתוצאה של 11.19 שניות, במקום 44 בריצת 200 מטר בשיא ישראלי חדש של 21.99 שניות ובמקום 52 בריצת 400 מטר בשיא ישראלי חדש של 49.03 שניות.

בתחרויות האתלטיקה של המכביה השישית שנערכו בספטמבר 1961 זכה גרודז'ינובסקי במדליית ארד, בקפיצה לרוחק בתוצאה של 7.06 מטר, אחרי מייק הרמן מארצות הברית שקבע שיא מכביה חדש של 7.47 מטר ודוד קושניר מישראל (7.22 מטר).

לאחר המשחקים האולימפיים למד גרודז'ינובסקי חינוך גופני באוניברסיטת מינסוטה שבמיניאפוליס וקיבל דוקטורט בפיזיולוגיה וביוכימיה של המאמץ.

גרודז'ינובסקי לימד במכון וינגייט ואימן אתלטיקה במועדון "אס"א תל אביב", מספר אלופי ישראל בריצות למרחקים קצרים: מני רוזנברג, פרופ' יואב מקל ומוטי גרוס. בשנת 1983 פרש מאימון תחרותי.

נוסף על עבודתו במכון וינגייט עוסק גרודז'ינובסקי בשיקום חולי לב ופרסם שני ספרים העוסקים בתחום זה: "**הליכה למשקל בריא**" ו"**הליכה ללב בריא**".

## שיאים אישיים
* ריצת 200 מטר: 21.99 שניות (1960), **שיא ישראל בעבר**
* ריצת 400 מטר: 47.6 שניות (1966), **שיא ישראל בעבר**
* קפיצה לרוחק: 7.40 מטר (2 במאי 1960), **שיא ישראל בעבר**

## קישורים חיצוניים

* אתלטיקה 2011, תוכנית אירועים מקצועית שנתית
* 

## הערות שוליים

קטגוריה:אצנים ישראלים
קטגוריה:אלופי ישראל בריצה
קטגוריה:אתלטים אולימפיים ישראלים
קטגוריה:משתתפים ישראלים באולימפיאדת רומא (1960)
קטגוריה:קופצים לרוחק ישראלים
קטגוריה:מאמני אתלטיקה ישראלים
קטגוריה:ספורטאי מכבי תל אביב
קטגוריה:בוגרי אוניברסיטת מינסוטה
קטגוריה:ישראלים שנולדו ב-1940
דינה פרלשטיין

**דינה פרלשטיין** (נולדה בשנת 1966) היא מפיקה, תסריטאית ובמאית חרדית, נחשבת ליוצרת הראשונה של עולם הסרטים החרדים הנשיים ולאחת מהיוצרות המובילות בתחום הקולנוע החרדי.

## ביוגרפיה
נולדה ב-1966 בבני ברק וגדלה שם, בת למשפחה מחסידות בעלז. סרטיה היוו את החלוץ בתחום הקולנוע החרדי-נשי. בתחילה היא הפיקה סרטים המשלבים שקופיות סטילס וסרטים מוסרטים, ורק לאחר מכן הפיקה סרטים מוסרטים בלבד.

בתחילת דרכה שימשה פרלשטיין כבמאית, תסריטאית ועורכת הסרט. בהמשך, עם תחילת הפקתם של סרטים מוסרטים באורך מלא, היא שיתפה אנשי צוות נוספים.

סרטיה של פרלשטיין מיועדים גם להקרנה בחו"ל, בתרגום לאנגלית, והם מאופיינים לרוב באסתטיקה ולוקיישנים יוקרתיים יחסית.

פרלשטיין מממנת את סרטיה מהונה הפרטי ולא נעזרת בקרנות. בשנת 2016 זכתה בפרס שר החינוך לתרבות יהודית בתחום הקולנוע.

## פילמוגרפיה חלקית
***קשר של שתיקה**
***חשיפה גורלית**
***עדים דוממים**
***לילות באגם**
***שכרון מעמקים**
***רוחות באחוזה**
***שמור על ילדתי** - (2011) בכיכובן של גאיה טארוב אילת מרגלית אולין הגואל רותם זיסמן כהן קרן ברי
***על קרח דק** - סוכות 2012 עדי הימלבלוי סמדר קילצנסקי מורן רוזנבלט דניאל גל הלנה ירלובה מרים זוהר נטע שפיגלמן
***על גג העולם** - סוכות 2014 עמית פרקש ורד פלדמן רונית יודיקוביץ לימור שפירא רמה מסינגר
***מתנות בחושך -** טלי שרון מלי לוי עירת נתן בנדק גיאה שליטא כץ אליאנה תדהר מרים זוהר הלנה ירלובה
***זכות השתיקה** - (2017)אליאנה תדהר שרה פון שוצורה סנדי בר קראין סרויה ליא קניג
***תמרות עשן** - (2019) דניאל גל אוולין הגואל מרינה שיוף יבגניה דוידינה עינת שרוף שירן סנדל רוני הדר הילי לואיס אנה דוברובצקי רננה רז
***רסיסים** - (2021) דניאל גל גילי איצקוביץ נילי צרויה סמריה סריה לונא מנסור הילה סעדה גילה אלמגור גלית גיאת נתי קלוגר
***זהות כפולה** (2023) ליאנה עיון לנה פרייפלד אילנית בן יעקב ירדן ברכה אסתר רדא מרינה שיוף מירב שירום נטע ריסקין אורטל בן שושן אנה דובריבצקי דורית לב ארי
***סודות בוערים** (2025) עומר נודלמן אסי לוי גלית גיאת מיכל ינאי שרה וינו אלעד לנה פרייפלד עירית נתן בנדק נתי קלוגר סיגלית פוקס אודליה מורה מטלון 

## קישורים חיצוניים

## הערות שוליים

קטגוריה:חסידי בעלז
קטגוריה:מפיקות קולנוע ישראליות
קטגוריה:מפיקי קולנוע ישראלים
קטגוריה:תסריטאיות קולנוע ישראליות
קטגוריה:תסריטאי קולנוע ישראלים
קטגוריה:במאיות קולנוע חרדיות ישראליות
קטגוריה:במאי קולנוע חרדים ישראלים
קטגוריה:זוכי פרס שר החינוך לתרבות יהודית
קטגוריה:זוכות פרס שר החינוך לתרבות יהודית
קטגוריה:יוצרי קולנוע חרדי
קטגוריה:ישראליות שנולדו ב-1966
קטגוריה:ישראלים שנולדו ב-1966
קטגוריה:בני ברק: אישים
מעשה אבות סימן לבנים

**מעשה אבות סימן לבנים** הוא ביטוי ביהדות שמשמעותו: מה שקרה לאבות לא קרה רק להם באופן אישי אלא נעשה להם כדי להוות תחילת ביצוע של מה שנגזר על בניהם, הן לטוב הן למוטב.

## מקורות לפתגם
הפתגם מבוסס כנראה על דברי חז"ל בבראשית רבה: "אמר לו הקב"ה (לאברהם): שב, אתה סימן לבניך!".

הרמב"ן בפירושו על ספר בראשית מרחיב את עיקרון זה לכלל, שעל פיו מפרש את כל מעשי האבות שבתורה, שם כותב: "כל מה שאירע לאבות - סימן לבנים" ובמקום אחר: "לא נפל מכל מאורע האב שלא יהיה בבנים...". על פי הרמב"ן מעשי האבות מלמדים אותנו בשלושה רבדים שונים::

# האבות מלמדים אותנו כיצד להתנהג במצבים מסוימים, מתוקף היותם אבות האומה.
# ה' קובע את עתיד הבנים על פי מה שקרה לאבות.
# מעשיהם של האבות יוצרים את עתידם של בניהם.

על אף שהרמב"ן לא ניסח את כללו כך, השתמשו בכלל זה פרשני מקרא יהודיים רבים אחריו, ולימים התגלגל שמו לביטוי המצוי בימינו: 'מעשה אבות - סימן לבנים'. בפעם הראשונה שמופיע בצורה זו היא בפירוש המהרש"א לתלמוד הבבלי.

ביטוי ביהדות המתכתב עם ביטוי זה הוא "אבות אכלו בוסר ושיני בנים תקהינה".

## ראו גם

* פרה-פיגורציה
## קישורים חיצוניים

## הערות שוליים

קטגוריה:פרשנות המקרא
קטגוריה:ביטויים
אסטרודון

[ממוזער|איור של 2 [יוטרפטורים שנמשכו לאסטרודון ששקע בביצה טובענית.]]
**אסטרודון** (שם מדעי: *Astrodon*) הוא סוג של דינוזאור זאורופוד מתקופת הקרטיקון התחתון. פירוש שמו הוא "שיני כוכב". הוא התגלה בחפירות במזרח מרילנד ב-1858 בידי הכימאי פיליפ טייסון. הוא הביא את ממצאיו שכללו בעיקר עצמות שיניים לידיד רופא שיניים בשם כריסטופר ג'ונסטון שחתך את אחת השיניים והעיטורים בקצה השבור הזכיר לו כוכב, מה שהוביל לשמו. קודם לכן נקרא הדינוזאור **פלרוקואלוס** (*Pleurocoelus*). נוסף על הממצאים ממרילנד הוא כנראה חי לאורך חופי האוקיינוס האטלנטי, איפה שכיום וושינגטון די. סי., דלאוור ווירג'יניה.

כיום ישנם חוקרים הרואים בו טקסון מוטל בספק שאמור להיות פרט של קמרזאורוס. 

אם היה זה דינוזאור עצמאי גובהו הגיע ל-9 מטרים, אורכו ל-18-15 מטרים ומשקלו לכ-10 טונות. הוא היה דומה מעט לברכיוזאורוס אך לא היה קרוב משפחתו והיה קרוב לטיטנוזאורים העצומים.

### בתרבות
האסטרודון הוא הדינוזאור הלאומי של מדינת מרילנד. הוא היה גם הדינוזאור הלאומי של טקסס אך הוחלף בזאוריפוסידון.

## קישורים חיצוניים

* פארק הקרטיקון, סנונית
* Astrodon johnstoni: the Maryland State Dinosaur 
* אסטרודון בדינו דטא

קטגוריה:מקרונריה
קטגוריה:דינוזאורים שחיו בקרטיקון תחתון באמריקה הצפונית
קטגוריה:טקסונים שנויים במחלוקת
קטגוריה:מאובני טקסונים שתוארו ב-1859
קוסומל

שמאל|ממוזער|150px|האי קוסומל
**קוֹסוּמֶל** (בספרדית: **Isla Cozumel**; בשפת המאיה: אי הסנוניות) הוא אי השייך למקסיקו אשר נמצא בים הקריבי בחוף המזרחי של המדינה, באזור יוקטן. האי שוכן ממול לעיר פלאיה דל כרמן וקרוב לתעלת יוקטן, שהיא מצר ים בין קובה למקסיקו. העיר הראשית על האי היא סן מיגל דה קוסומל.

האי הוא אחת מעשר המועצות האזוריות של מדינת קינטנה רו ומשמש כאתר תיירות המציע צלילה, גלישת קיט, דולפינריום ולא פחות מ-300 מסעדות.

מזון ומוצרי צריכה אחרים מגיעים לאי בדרך הים, ואת מי השתייה מספקים שלושה מתקני התפלה הממוקמים באי.

רבה של קוזומל הוא הרב דודי וחני כפלין שמפעילים בית חב"ד מאז 2009 הנותן שירותי דת מסעדות כשרות ובית חם ליהודים בכלל וישראלים בפרט.
בית חב"ד קוסומל הוא הבית חב"ד למטייל הראשון במרכז אמריקה ואחד המרכזיים והגדולים עד היום בעולם בכלל.

## היסטוריה
בני המאיה הגיעו לאי בתחילת האלף הראשון, בתקופת שלטונם שימש האי כמרכז לעבודת האלה אישצ'ל (Ixchel). עולי רגל היו מגיעים אל האי לאחר מסע ארוך מערי המאיה השונות. בדרכם היו נחים בשאמאן-הא ומתפללים לפני חציית הים הקריבי. מקור השם קוסומל לקוח מבני שפת המאיה, בשפתם "קוסומיל"- אי הסנונית. 

הספרדים הגיעו אל האי לראשונה בשנת 1518, המשלחת הובלה על ידי קפטן חואן דה גריחלבה, בשנה לאחר מכן הגיעה משלחת נוספת מספרד שהובלה על ידי הרנאן קורטס, שתי המשלחות התקבלו באופן יפה על ידי בני המאיה, בניגוד למפגשים אחרים שקרו ביבשת, ולמרות שקורטס החריב פסלים של בני המאיה ושם במקום פסלים של הבתולה מריה המשיכו התושבים לעזור לחברי במשלחת בהצטיידות לקראת המשך מסעם.

משלחת נוספת שהגיעה לאי בשנת 1519 הביאה עימה את מחלת האבעבועות שחורות, והובילה להמתה של רוב האוכלוסייה המקומית, שבעת הגעתה של המשלחת מנתה כ-10,000 איש וירדה ל-361 מבוגרים בשנת 1552.

## קישורים חיצוניים

* 
* chabadcozumel אתר בית חב"ד באי
* 

## הערות שוליים

קטגוריה:מקסיקו: איים
קטגוריה:איים בים הקריבי
קטגוריה:קינטנה רו
קטגוריה:חצי האי יוקטן
קטגוריה:קצרמר גאוגרפיה של הקריביים
רמי לוי תקשורת

שמאל|ממוזער|200px|סמליל הרשת בעבר
**רמי לוי שיווק השקמה תקשורת בע"מ**, המוכרת גם כ**רמי לוי תקשורת**, היא חברת תקשורת המפעילה רשת סלולרית וירטואלית – במתווה MVNO. החברה היא חברת בת של רמי לוי שיווק השקמה, חברה ציבורית בשליטתו של איש העסקים רמי לוי.

## פעילות
החברה מספקת שירותי טלפון נייד באמצעות שימוש בתשתיות פיזיות קיימות של חברת פלאפון. החברה החלה את פעילותה בדצמבר 2011, הראשונה מבין סדרת חברות המפעילות רשת סלולרית וירטואלית. קידומות המספרים שהוקצו למנויים חדשים של הרשת הם: 055-66 וכן קידומת 055-67 למנויים הכשרים ברשת ובשל מדיניות ניידות המספרים בישראל ניתן להעביר לרשת מספרים ששייכים לחברות אחרות.

המודל העסקי של החברה הוא רכישת מלאי גדול של דקות שיחה, מסרונים ונפחי גלישה סלולרית מחברת פלאפון במחיר נמוך, ומכירתם לצרכן במחיר גבוה מעט יותר מהמחיר אותו רכשה. החברה פועלת במתכונת לפיה הלקוח משלם תשלום חודשי בסיסי ותשלום על פי צריכה של דקות ומסרונים. בנוסף, משווקת החברה טלפונים סלולריים, אך מתקיימת הפרדה מוחלטת בין התשלום עבור המכשיר לתשלום עבור צריכת שירותים בפועל.

החברה נגררה בהמשך דרכה לשיטת "הכול כלול" המבוססות על תוכניות האנלימיטד (UnLimited) בעיקר כצורך עולה משוק תחרותי ובעקבות כניסתם של שתי שחקניות חדשות (הוט מובייל וגולן טלקום) שנכנסו לשוק התקשורת ושינו את מפת המחירים לצרכן.

פעילות החברה מתבססת על רשת המרכולים הקיימת של רמי לוי, "רמי לוי שיווק השקמה", ואצל משווקים הפועלים מטעמה.

שיטת העבודה כיום בתחום השיווק היא מסירת כרטיסי סים חינם למשווקים והתמחור בגינם יבוצע אצל המשווק המורשה, השיטה הייחודית הותאמה כדי להימנע מהתעסקות עם חשבונאות מורכבת מול ספקים ומשווקים והיא מצליחה בעיקר בגלל המחירים הזולים של החברה שלא מצריכים "שיטות שכנוע במכירה".

בשנת 2021 הורשעה החברה בעבירה של שימוש במאגרי מידע בניגוד למטרתו ונקנסה ב-600 אלף שקלים. בכירים בחברה הורשעו בעבירות נוספות.

## קישורים חיצוניים
* 
* 
* 
* 
* 
* 

## הערות שוליים

קטגוריה:חברות תקשורת ישראליות
קטגוריה:תקשורת סלולרית בישראל
קטגוריה:ירושלים: חברות
קטגוריה:ירושלים: תקשורת
קטגוריה:רמי לוי
קטגוריה:ישראל: חברות שהוקמו ב-2011
Yellow Submarine (שיר)

"**Yellow Submarine**" (בעברית: "**צוללת צהובה**") הוא שיר רוק של הביטלס מ-1966 באלבום Revolver והוא אחד מהשירים המוכרים ביותר של הלהקה.

השיר נכתב על ידי פול מקרטני (הקרדיט משותף
לו ולג'ון לנון), והזמר הראשי הוא המתופף רינגו סטאר. זהו השיר היחיד ב-"Revolver" שבו רינגו הוא הזמר הראשי. בשיר יש אפקטים וצלילים של: שרשראות, פעמון של אניה, משטח לריקוד סטפס, משרוקיות, צופרים, גלים, אמבט פח מלא מים, רוח, מכונת רעמים וקופת מטבעות מכנית (בה נעשה שימוש גם בשירם של פינק פלויד "Money"). השיר הצליח מאוד והיה השראה לסרט האנימציה Yellow Submarine, אלבום אולפן ואלבום אוסף. בשיר משתתף בשירה מלווה ובאפקטים, בריאן ג'ונס מהרולינג סטונז.

## התייחסויות לשיר
חסידי תאוריית הקשר על מותו של פול מקרטני טוענים כי בשיר יש גם "הוכחות" למותו של פול מקרטני. הם מוצאים אותן במילים: "שמי תכלת, ים ירוק, בצוללת הצהובה שלנו" - הצוללת פורשה כאן כארון קבורה תחת דשא.

בשירו של אהוד בנאי "בגלגול אחר", קיימת התייחסות לשירי הביטלס All You Need Is Love,  Yellow Submarine, ו-Sea Of Time ("בגלגול אחר הייתי דג מעושן, הלכתי לאיבוד בים הזמן, הביטלס עברו בצוללת צהובה, אמרו לי: כל מה שאתה צריך זה אהבה").

## מצעדים

## גרסאות בעברית
בתוכניתה "רפסודיה בכחול", מ-1970, הקליטה להקת חיל הים עיבוד עברי לשיר, למילותיו של יורם טהרלב ובעיבוד המוזיקלי של בני נגרי, שנקרא: "התנדבה לחיל הימאים".

ב-1975 יצא לאור תקליט של חוה אלברשטיין "צוללת צברית". התקליט כלל שירי ילדים ומילות שיר הנושא בו, "צוללת צברית", נכתבו על ידי תלמה אליגון ללחן של השיר "Yellow Submarine".

## קישורים חיצוניים

* סיפור כתיבת והקלטת השיר 

## הערות שוליים

קטגוריה:שירי הביטלס
קטגוריה:שירי חוה אלברשטיין
קטגוריה:שירים באנגלית
קטגוריה:שירים שתורגמו מאנגלית לעברית
קטגוריה:שירי גימיק
קטגוריה:שירים על אוקיינוסים וימים
קטגוריה:שירים על סירות
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת קפיטול רקורדס
המובחרים

**המובחרים** (באנגלית: **The Sandbaggers**) היא תוכנית טלוויזיה בריטית ששודרה ברשת ITV מ-18 בספטמבר 1978 ועד 28 ביולי 1980.

## עלילה
עלילת הסדרה עסקה בראש אגף המבצעים בשירות החשאי הבריטי, ניל ברנסייד, אותו מגלם השחקן רוי מרסדן ובצוות מרגלים ואנשי מבצעים מיוחדים המכונה "המובחרים", אשר נתון לפיקודו. ברנסייד, איש חיל הנחתים המלכותי בעברו וסוכן חשאי בצוות "המובחרים" בעצמו, הוא האיש המופקד על כלל מבצעי הביון בארגון. כאיש שטח לשעבר משקיע ברנסייד את כל מרצו במתן גיבוי ותמיכה לאנשיו בשדה, ועל כן הוא נתון לאורך הסדרה במאבקים כנגד פוליטיקאים המפעילים בציניות את שירות הביון וסוכניו כאשר לא תמיד טובת המדינה לנגד עיניהם מחד, וכנגד הממונים עליו בשירות החשאי, אשר מפעילים, בעיני ברנסייד, את צוות ה"מובחרים" באופן המחייב את אנשיו להסתכן שלא לצורך. ברנסייד מכור לעבודתו והממונים עליו נאלצים לחייבו לצאת לחופשה. לאורך פרקי הסדרה מתחלפים אנשי צוות המובחרים, זולת הטוב והוותיק שבהם, וילי קיין, איש הרגימנט המוצנח בעברו. לאורך פרקי הסדרה נעזר ברנסייד בשירותיו של חברו הטוב, ג'ף רוס, ראש שלוחת סוכנות הביון המרכזית בלונדון.

הסדרה מתאפיינת בכך שעמדה בניגוד לסרטי הריגול המצליחים של אותה תקופה, שהציגו את דמותו של ג'יימס בונד. הדמויות בסדרה, בדומה לאילו שבספריהם של ג'ון לה קארה ופרדריק פורסיית', היו מורכבות יותר, אפרוריות ואפלות יותר, ולעיתים גם שפלות יותר. עולמן לא חולק לשחור ולבן, טובים ורעים. לאורכה של הסדרה ניכר כי הדמויות מצויות בקונפליקט עקב הצורך לבצע מעשים שהם בגדר "רע הכרחי" כדי להשלים את המשימות המוטלות עליהם בהצלחה. הסדרה הציגה לקהל הצופים את עולם הריגול כמורכב, מלוכלך ואפל הרבה יותר מעולמו הזוהר של בונד.

המשימות המוטלות על אנשי צוות "המובחרים" משתנות מפרק לפרק. החל בשחרור בני ערובה חטופים, טיפול בעריקים מן המזרח למערב, ומבצעי התנקשות. כך, למשל, בפרק החותם את העונה הראשונה, נדרש ברנסייד להקריב איש צוות "המובחרים" אשר נפל בשבי השטאזי, משום שאינו יכול לחלצו. בפרק השלישי של העונה השנייה של הסדרה, עוסקת הסדרה בפרשת מטוס חטוף, ובין נוסעיו שניים מאנשי צוות "המובחרים". לאורך הפרק מוזכרות פרשות מבצע אנטבה הישראלי ושחרור טיסה 181 של לופטהאנזה במוגדישו על ידי יחידה GSG 9.

## קישורים חיצוניים

* אלי אשד, המובחרים : סדרת הריגול הטובה ביותר של כל הזמנים, סקירה על הסדרה באתר של אלי אשד
* 
* 

## הערות שוליים

קטגוריה:סדרות טלוויזיה בריטיות שעלו לשידור בשנות ה-1970
קטגוריה:סדרות מתח בריטיות
קטגוריה:סדרות דרמה בריטיות
קטגוריה:קהילת המודיעין הבריטית בתרבות ובאמנות
קטגוריה:המלחמה הקרה בתרבות ובאמנות
קטגוריה:ITV: תוכניות וסדרות
שירה סטופל

**שירה סטופל-פנסטרהיים** (נולדה בשנת ה'תשמ"ח 1988), היא סופרת, שחקנית, ובמאית ישראלית.

## קורות חייה
סטופל נולדה וגדלה בפתח תקווה, בוגרת לימודי תיאטרון ויהדות במכללת אמונה שבירושלים.

לעיתים כותבת ביקורת מופע בעיתון בשבע.

סטופל נשואה לרב יהודה פנסטרהיים. בשנת התשע"ט יצאה שירה לשליחות רבנית יחד עם בעלה וילדיה בשיקגו שבארצות הברית במסגרת הסוכנות היהודית וארגון תורה מציון. בעקבות מגפת הקורונה בארצות הברית חזרו לישראל והם מתגוררים בחריש.

## ספריה
* **כשירגעו הרוחות**, הוצאת ספריית בית אל, ה'תשע"א (2010).
* **ואדם אין**, הוצאת ידיעות ספרים, ה'תשע"ב (2011).

## קישורים חיצוניים
* 
* 

## הערות שוליים

קטגוריה:סופרות ישראליות
קטגוריה:סופרים ישראלים
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:במאיות תיאטרון ישראליות
קטגוריה:במאי תיאטרון ישראלים
קטגוריה:בוגרות מכללת אמונה/אפרתה
קטגוריה:חריש: אישים
קטגוריה:במאיות ישראליות
קטגוריה:במאים ישראלים
קטגוריה:רבניות (נשות רבנים)
קטגוריה:מהגרים ששבו לישראל
קטגוריה:ישראליות שנולדו ב-1988
קטגוריה:ישראלים שנולדו ב-1988
אורי יניב

[שמאל|ממוזער|250px|אורי יניב ו[משה איבגי בהצגה "הבן הבכור", תיאטרון גשר]]
[שמאל|ממוזער|250px| אורי יניב בהצגה "[רביזור", תיאטרון גשר]]
[שמאל|ממוזער|250px|אורי יניב ו[לוסי דובינצ'יק ב״שש דמויות מחפשות מחבר״, תיאטרון גשר]]
[שמאל|ממוזער|250px|אורי יניב ו[יעל טוקר ב״דון ז'ואן״, תיאטרון גשר]]
[שמאל|ממוזער|250px|אורי יניב ו[אלונה איב ב״דון ז'ואן״, תיאטרון גשר]]
**אורי יניב** (נולד ב-23 ביוני 1982) הוא שחקן ישראלי, המשמש יו"ר ארגון שח"ם משנת 2025.

## ביוגרפיה
יניב נולד בחיפה וגדל בירושלים. הוא נין נינו של רבי יעקב יצחק רבינוביץ', "היהודי הקדוש". אביו, אלי יניב, היה מפקד מעוז "הכפר" במלחמת יום הכיפורים, סיים את שירות המילואים כמתאם הכוחות עם המצרים בדרגת סגן-אלוף וכיום הוא סמנכ"ל חברת ההייטק אלווריון. אימו, שושנה יניב, היא מנהלת מוזיאון מגדל דוד. אחותו, רוני יניב, היא שחקנית ומעצבת תלבושות, ואחיו אסף יניב, הוא מוזיקאי החבר בלהקת מיומנה.

יניב למד בתיכון ליד האוניברסיטה. מגיל 14 למד במרכז העירוני לתיאטרון ע"ש נורית קציר. 

בצה"ל שירת כלוחם בנח"ל והשתתף במבצע חומת מגן בגזרה בג'נין.

יניב למד משחק בסטודיו למשחק ניסן נתיב בשנים 2003–2006. זכה במלגת הצטיינות בשנת 2004. זכה בפרס "השחקן המבטיח" לשנת 2006 במסגרת פסטיבל בתי-ספר למשחק "עתיר התיאטרון" בצוותא.

בסיום השנה השלישית ללימודיו הצטרף יניב ללהקת השחקנים של תיאטרון גשר, בו הוא משחק מאז. "עשר שניות", אחת מהצגות בה שיחק, עיבוד למחזה הגרמני "Norway Today", היא פרי עבודה עצמאית שלו ושל נטע שפיגלמן, והועלתה במשך למעלה משנה.

השתתף בעשרות הצגות, סרטים ותוכניות טלוויזיה שונות. הפרסומת לבנק איגוד בה לקח חלק ב-2008, זכתה בפרס אפי לאותה שנה. למד בקורסים למשחק מול מצלמה אצל רות דייכס ואיוואנה צ'בק בשנת 2010. במסגרת תפקידיו בתיאטרון, הופיע בפסטיבלים בינלאומיים רבים, בין היתר בניו-יורק, מוסקבה ובייג'ינג. בשנת 2010 זכה במלגת הצטיינות בתיאטרון מטעם משרדו של עו"ד אלי זהר.

יניב חבר במת השחקנים מבית סדנאות הבמה, בהדרכת עודד קוטלר ואמנון מסקין.

בספטמבר 2013 נבחר לוועד המנהל של שח"ם, ומאז מכהן גם כיו"ר ועד שחקני גשר.

בשנת 2014 יצר את סדרת הרשת "הרומן שלי עם דאעש" בה הוא מככב. הפיילוט זכה בתחרות "יוצרים ברשת 2.0", והסדרה נרכשה לשידור על ידי Hot VOD.

בשנת 2016 סיים בהצטיינות תואר ראשון במדעי-המדינה ויחסים בינלאומיים באוניברסיטה הפתוחה.

בשנת 2017 השתתף יניב בארבע פרסומות של חברת "סנפרוסט" בתפקיד חקלאי מתלמד.

בשנת 2018 שיחק יניב בסדרה "עיר מקלט".

בשנת 2019 זכה בתחרות פרסי האקדמיה לטלוויזיה בתואר "סדרת הרשת הטובה ביותר" על "הרומן שלי עם דאעש".

בשנת 2025 שיחק בסדרה "כראמל " בתור רינגו. ב-19 באוקטובר באותה השנה הוא נבחר לתפקיד יושב ראש שח"ם.

## חיים אישיים
יניב נשוי לגלי אלון, זמרת ומורה לפיתוח קול, ולהם בן ובת. מתגורר בתל אביב.

בנוסף למשחק יניב הוא גם מדריך סקי.

## פילמוגרפיה

### טלוויזיה

### תיאטרון

### קולנוע

### סרטים קצרים

### דיבוב

## קישורים חיצוניים

* אורי יניב באתר תיאטרון גשר 

## הערות שוליים

קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:מדבבים ישראלים
קטגוריה:משפחת יעקב יצחק רבינוביץ מפשיסחה
קטגוריה:בוגרי הסטודיו למשחק ניסן נתיב
קטגוריה:בוגרי התיכון ליד האוניברסיטה
קטגוריה:בוגרי האוניברסיטה הפתוחה
קטגוריה:ישראלים שנולדו ב-1982
רפרף גולגולת המת

השם **רַפְרַף גֻּלְגֹּלֶת הַמֵּת** מתייחס לכל אחד משלושת המינים (*A. atropos*, *A. styx* and *A. lachesis*) של פרפרים מסוג **Acherontia** המשתייכים למשפחת הרפרפיים.
המין A. atropos מצוי בעיקר באירופה ואילו שני המינים הנוספים מצויים באסיה. השימוש הנפוץ בשם "רפרף גולגולת המת" הוא למין האירופאי. 
משפחת הרפרפים לעיתים נכללת כחלק מקבוצת העשים ולכן בספרות המקצועית יש המתייחסים ל"רפרף גולגולת המת" כאל "עש גולגולת המת". 

רפרף גולגולת המת מזוהה בקלות בעזרת עיטור צבעוני על גבו המזכיר גולגולת אדם ומכאן שמו העברי. באנגלית קרוי הרפרף Death's-head Hawkmoth. 

## מאפיינים ומבנה גוף
למינים ממשפחת הרפרפים כמה מאפיינים ייחודים. לכל שלושת המינים יכולת להפיק צליל בתדירות גבוהה כתגובה לתחושת איום. הצליל מופק באמצעות שחרור אוויר מבית החזה בנוסף לחשיפת בטנם המעוטרת בצבעים בהירים לצורך הרתעת טורפים. כל שלושת המינים דומים בגודלם, צבעם ומחזור חייהם. רפרף גולגולת המת הוא הגדול ברפרפי ישראל (ממין *A.atropos*). אורך גופו כחמישה סנטימטרים ורוחב מוטת כנפיו הפרושות מגיע לכ-12 סנטימטרים. צבעו חום-שחור עם כתמים ופסים צהבהבים. כנפיו האחוריות צהובות עם פסים שחורים ועל גבו כתם שחור-צהוב המזכיר צורת גולגולת אדם. כל שלושת מיני הרפרף שצוינו נצפו פושטים על כוורות דבורי דבש ממינים שונים לצורך תזונה והם בעלי יכולת לחקות את ריחן של הדבורים ובכך לפשוט על כוורות ללא איום. רפרף גולגולת המת ניזון מדבש דבורים, ולשם כך הוא זקוק לחדק קשיח המאפשר לו לחדור לתוך חלות הדבש בתוך כוורות הדבורים. כיוון שעליו לפלוש לתוך כוורת הדבורים, גופו מוגן בשלד חיצוני קשיח המגן עליו מעקיצות הדבורים והוא אינו רעיל.

## רבייה

את הביצים הרפרף מטיל על צמחים בעיקר ממשפחת הסולניים, כמו עגבנייה וחציל, משפחת השעועית, אך גם על צמחים אחרים כמו עצי זית. זחליו ירוקים ונעשים צהובים וחומים ככל שהזחל מתקרב לשלב ההתגלמות. הגולם ירוק או חום ומצוי בתוך הקרקע בניגוד לגלמי פרפרים הנתלים מעלים. זחל הרפרף שאורכו מגיע לכ- 12 סנטימטר ניזון מצמחים ממשפחת הסולניים שצוינו מעלה. 
ממוזער|זוג זחלים בשלבי התבגרות

## זחלים
במהלך הגדילה הזחלים משילים את עורם ומחליפים את צבעם מירוק לצהוב.

בחלקם האחורי מתנוסס לו זנב קטן בצבע צהוב ומשני צידיהם 20 נקודות שחורות סה"כ (10 מכל צד)

בחלקם התחתון מלפנים ניתן למצוא 6 רגלים עם ציפורני אחיזה ובחלקם האחורי 10 רגלים נוספות חסרות ציפורניים. הם נמצאים מסוף ספטמבר עד תחילת דצמבר

## בתרבות

רפרפים אלו זכו למקום של כבוד בקולנוע ובסרטי אימה, בעיקר בזכות דמות הגולגולת שעל גבם, אחד הסרטים המוכרים יותר שבו היה שימוש ברפרפים אלו הוא הסרט שתיקת הכבשים כמוצג בעטיפת הסרט.


Image:Acherontia atropos MHNT dos.jpg|*Acherontia atropos - A. atropos*
Image:Dathshead hawkmoth up.jpg|*Acherontia styx - A. styx*


## מקורות
* Chemical camouflage of the death's head hawkmoth (Acherontia atropos L.) in honeybee colonies 
בתוך: NATURWISSENSCHAFTEN, Volume 78, Number 4, 179-182, DOI: 10.1007/BF01136209

## קישורים חיצוניים

*רפרף גולגולת המת, באתר עמותת מן השדה
* 

קטגוריה:רפרפיים
אחיטוב הרופא

**אחיטוב בן ר' יצחק הרופא** היה רב, רופא, משורר ומתרגם מפלרמו שבסיציליה שפעל בסוף המאה ה-13.

נודע, בין השאר, על תרגומו לספר "מלות ההגיון", אותו העתיק מערבית יהודית לעברית. ספר זה הוא חיבור פילוסופי שנכתב, ככל הנראה, על ידי הרמב"ם בשנות נעוריו, ומהווה למעשה את חיבורו הראשון. מבין שלושת התרגומים שנעשו לספר זה נחשב תרגומו של אחיטוב למדויק ביותר, אף שלא נתפשט בצבור.

חיבר את הספר **מחברת הטנא**, הכולל מליצה מוסרית בחרוזים.

היה בקשרי מכתבים עם הרשב"א. בעת שהרשב"א ערך מלחמת חורמה נגד ר' אברהם אבולעפיה, בשנים 1285–1292, גרמו הרדיפות נגד אבולעפיה שייאלץ לנדוד ממקום למקום. בפרק ההוא, פנה אחיטוב, שהיה מגדולי בעלי השפעה באיטליה בזמנו, במכתב אל הרשב"א, וביקש לתהות על קנקנו של אבולעפיה. הרשב"א סיפר לו באריכות על עמדתו כלפיו, וביקש ממנו שירחיקהו.

## לקריאה נוספת
*אוצר הגדולים אלופי יעקב, אות א סימן תקכ"ז, חלק ב, עמוד קמז.
*אטלס עץ חיים לרב רפאל הלפרין, כרך ה עמוד 155.
*אנציקלופדיה הלכתית רפואית בעריכת אברהם שטינברג, כרך ז'.

## קישורים חיצוניים
* מחברת הטנא, בתוך ידיעות המכון לחקר השירה העברית-כרך ראשון עמ' 141–147, באתר HebrewBooks
* 
* כתב-יד של הספר מילות ההגיון בתרגומו של אחיטוב בן יצחק באתר אוצרות בית הספרים הלאומי בירושלים
* [מחקר מקיף על אחיטוב הרופא](http://www.humnet.unipi.it/medievistica/aisg/Materia-giudaica-2008/MG%20XIII-2008%20(001-330).PDF) עמודים 35–62 
* 

## הערות שוליים

קטגוריה:יהודים ויהדות בימי הביניים
קטגוריה:מתרגמים מערבית לעברית
קטגוריה:רופאים יהודים איטלקים
קטגוריה:רבנים איטלקים
קטגוריה:רופאים איטלקים במאה ה-13
קטגוריה:יהודי איטליה במאה ה-13